《过故宅诗》
未知·元行恭

颓城百战后，荒宅四邻通。将军树已折，步兵途转穷。

吹台有山鸟，歌庭聒野虫。草深斜径没，水尽曲池空。

林中满明月，是处来春风。唯馀一废井，尚夹两株桐。

作者简介：元行恭，元文遥之子，河南洛阳人。美姿貌，有父风，兼俊才，位中书舍人，待诏文林馆。齐亡，阳休之等十八人同入关，稍迁司勋下大夫。隋开皇中，位尚书郎，坐事徙瓜州而卒。